Saattokeikka

Saattokeikka (The Last Detail) on vuonna 1973 ensi-iltansa saanut yhdysvaltalainen draamakomedia. Merisotilaista kertovan tarinan on ohjannut Hal Ashby. Elokuva perustuu Darryl Ponicsanin romaaniin The Last Detail. Suomessa elokuva tunnettiin 1970-luvulla nimellä Viimeinen yksityiskohta Coppolan Keskustelulle pääpalkinto Cannesissa Helsingin Sanomat 25.5.2024.

Juoni
Billy ”Bad Ass” Buddusky (Jack Nicholson) on laivaston renttu. Billy saa ystävänsä ”Mule” Mulhallin (Otis Young) kanssa tehtäväksi kuljettaa 40 dollarin näpistysyrityksestä kiinni jäänyt Larry Meadows (Randy Quaid) laivaston vankilaan. Syy ankaraan tuomioon on se että yrityksen kohde oli Meadowsin esimiehen vaimon tukema hyväntekeväisyysyhdistys. Kun saattajat saavat kuulla että Larrylle on tiedossa kahdeksan vuoden tuomio, he päättävät järjestää Larrylle ikimuistoisen illan johon kuuluu muun muassa bordellissa käynti.

Tuotanto
Saattokeikan dialogi sisälsi niin paljon kirosanoja, että tuotantoyhtiö yritti keskeyttää tuotannon tai siirtää sen Hal Ashbyltä konservatiivisemmalle ohjaajalle.. Kohdasta 32 min eteenpäin. Elokuva Yle Areenassa, katsottavissa 30.11.2022 asti.

Arvioita
Arto Pajukallion mukaan elokuva on psykologinen henkilötutkielma, joka ruotii "armeijan perimmäistä hierarkiaa, kaksinaamaisuutta ja turhantärkeää aikaansaamattomuutta".Arto Pajukallio, Saattokeikka kulkee armeijasta vankilaan bordellin kautta. Helsingin Sanomat 14.4.2015 s. B 24 (Archive)

Video-oppaassa vuodelta 1994 Asko Alanen toteaa tämän ”rivosuisen rellestyksen” antavan mainioita elämyksiä ja antaa Saattokeikalle neljä tähteä viidestä, mikä vastaa sanallista arviota ”erinomainen”.

Lähteet

Luokka:Vuoden 1973 yhdysvaltalaiset elokuvat
Luokka:Yhdysvaltalaiset draamakomediaelokuvat
Luokka:Yhdysvaltalaiset road moviet
Luokka:Yhdysvaltalaiset romaaneihin perustuvat elokuvat
Luokka:Hal Ashbyn ohjaamat elokuvat